# Whakarāpopototanga

E whakaatu ana te wāhanga 1 o te hōrapa i te LSC i te otinga o ngā mahi o ngā tau maha ki te neke ki tētahi ara paetata ake, mahi ngātahi me te urupare mō te tautoko akoranga e ai ki te Tauira Tuku Tautoko Akoranga (LSDM). Ko te kaupapa o te tūranga LSC he whakarite ka whiwhi ngā tamariki me ngā taiohi whai hiahia tautoko akoranga ngāwari-wawaenga, iokanorau, whai hiahia tautoko akoranga nui me te matatiki rānei, i ngā āwhina tika ina hiahiatia ana e rātau. I tīmata te whakatinanatanga i te Hānuere 2020 nā ngā pūtea hōu o te $312 miriona mō te whakahaere me ngā rawa. I te wāhanga tuatahi 623 ngā tūranga LSC wā tūturu i tohaina ki ngā kura 1052 i roto i ngā kāhui kura, whare kōhungahunga me ngā kōhanga reo 124 (ngā kāhui).

E whakaratoa ana e Synergia ngā tauwāhi o te arotakenga e toru i te taha o te wāhanga 1, ā, kua tata ki te whā i roto i ngā kura tekau. Ko te tauwāhi 1 o te arotakenga LSC, i whakaotihia i te Hānuere 2021, i tuku urupare ki te whakatinanatanga tuatahi o te tūranga LSC hei whakamōhio atu ki te whakaratonga ā muri ake. I arotahi te tauwāhi 2 (Hānuere 2021 ki te Hūrae 2021) o te arotakenga ki te mahi a te tūranga LSC me te rapu mōhio hōhonu ake ki ngā LSC e mahi ana i roto i ngā kura maha, te whakawhitiwhiti kōrero me te whānau, me ngā whakawhititanga. Te mārama ki te whai wāhi o ngā LSC ki ngā tautoko akoranga mā ngā ākonga Māori, me ngā ākonga o Te Moananui-a-Kiwa, tētahi arotahi hira. I whakamahia e te arotakenga ētahi tikanga hoahoa rerekē. I roto i tēnei ko ngā rangahau ā-motu o ngā LSC me ngā kura kua whakawhiwhia, me ngā toronga kāhui e ono, 102 ngā uiuinga i puta. He pai te urupare ki ngā rangahau e rua: 72% (n=449) o ngā LSC me te 55% (n=574) o ngā o kura i whiwhi LSC.

I mau i roto i ngā kitenga tauwāhi 2 te kauneke o te whakatinanatanga, ā, he nui ake te anga whakamua i te kura tēnā i te taumata kāhui. Ka tika tēnei nā te wāhanga pūhou tonu o te whakatū i tētahi tūranga hou, ahurei hoki, ā, ka tika te whakatū i te tūranga i rō kura i mua i te kimi i tōna taunga i roto i ngā mahi tahi matatini ake o te kāhui.

## Kei te pēhea te mahi a te mahi o te tūranga LSC?

* **Nā, he pai ki te hiranga te kauneke o te whakatinanatanga o te tūranga LSC i roto i ngā kura**
* 96% o ngā tūranga LSC kua whakakīa, ā, he iti noa te (9.5%) mutumutu.
* Kua tino ū te tūranga LSC, ā, kei te mahi ki tērā i hiahiatia.
* He mea nui ngā LSC ki ngā kura nā tō rātau tino matatau, tohungatanga hoki.
* Kei reira tonu ētahi whakapātaritari ā-horopaki i whakaatahia i te wāhanga 1. Hei tauira, e waru ngā kura kāore anō kia whai LSC, ā, kotahi te LSC i roto i te toru e mahi tahi ana me te Kaiwhakarite Matea Mātauranga Motuhake (SENCO) kāore tonu i te mārama ki ō rātau tūranga me ō rātau kawenga.
* **Kei te pai te kauneke o ngā LSC me te whakatutuki i ā rātau mahi hira i roto i ngā kura**
* I kitea e ngā toronga ki ngā kāhui me ngā uiuinga kei te whakarato ngā LSC i ngā pūkenga me ngā kaha e tino hiahiatia ana mō ngā tautoko akoranga.
* Ko ngā whakapaitanga i roto i ngā whakaaturanga me te kitenga o ngā hiahia tautoko akoranga. E iwa ngā kura i roto i te tekau he whai i tētahi momo rārangi hiahia tautoko akoranga (92%, n=460).
* Ka taea e te nuinga o ngā LSC ināianei te uru ki ngā rauemi me ngā ratonga mō ētahi, te nuinga o rānei o ngā akonga (96%, n=351 me te 92%, n=338, ki tēnā, ki tēnā).
* Kei te whakatipu ngā LSC i te kaha o ngā kaiako mā ngā tūmomo rautaki. E toru hauwhā ngā kura (76%, n=395) i whakaatu nā te tūranga LSC i pai ake tō rātau kaha ki te tautoko i ngā kaiako.
* E toru hauwhā ngā kura (75%, n=386) i kī nā te LSC kua pai tō rātau ki te whakawhitiwhiti kōrero me te whānau. Ka rerekē pea te ahua o tēnei e ai ki te horopaki o te kura, ā, he nui ake te pā ki roto i ngā kura tuatahi tēnā i ngā kura tuarua.
* Ko te kaha o ngā LSC ki te whakaawe i ngā kaiārahi kura kei te āhua o ngā whakahaere o te tūranga me ngā rārangi noho awhenga.
* He kaitūhono ngā LSC mō ō rātau kura, e whakawhitiwhiti ana me ō rātau kōtuinga tangata me te waihanga kōtuinga hou i roto i te hapori.
* **Ko te pānga o ngā LSC ki ngā tautoko akoranga taumata-kāhui kei te āhua o te mahi a te kāhui me ōna kaiārahi (ko te anga whakamua he pai ki te rawaka)**
* E whitu ngā kura i roto i te tekau i tutuki i a rātau te rangahau kura i kī kei te hanga mahere, te whakarerekē, kua whakarerekēhia rānei e rātau ngā tautoko akoranga taumata kāhui.
* I whakaaturia e te rangahau LSC:
  + E rua ngā LSC i roto i te toru i kī he mārama ngā kaiārahi o te kāhui.
  + E whitu ngā LSC i roto i te tekau kei te mārama ki ngā kaupapa matua o te kāhui; kei roto i ēnei ko ngā kaupapa matua o mua a Kāhui Ako i tua atu i ērā i tautuhia e te LSC.
* I whakaatu ngā uiuinga ko te kaha o ngā LSC ki te whakaawe i ngā kaiārahi o te kāhui kei tō rātau tūranga i roto i te kāhui me te whai wāhi mai o ō rātau kaiwhakahaere i roto hunga kaiārahi o te kāhui.
* Ko te mahi takawaenga tautoko akoranga mō ngā Kaiwhakahaere Ratonga ka whakahaerehia mā ngā tikanga rerekē. He uaua ake te matakitenga o te tuari raraunga tōpū ki te kore a Te Rito/he Rēhita Akoranga arowhānui (sLSR).

## Ngā tirohanga hira mai i ngā wāhi arotahi

* **Tata ki te haurua o ngā LSC he mahi i ngā kura neke atu i te kotahi, ko te tikanga kei te whai i tētahi hōtaka, ā, e ai ki te tohanga LSC kaimahi tūturu**
* Ahakoa he painga ō te mahi i roto i ngā kura maha, he iti iho te rata o ngā LSC me ngā kura ina tuarihia te tūranga LSC i waenga i ngā kura.

Ko te mārama o te tūranga me ngā hononga ki ētahi atu tūranga tautoko akoranga, he uaua ake mō ngā LSC e mahi ana i roto i ngā kura maha. Ina tuarihia ana ngā LSC, kua whakatūria ētahi kāhui hei rōpū, e mahi ana puta noa i te kāhui. Ahakoa kāore i te pai mō ngā horopaki katoa, kua noho rautaki ngā LSC ki te mahi puta noa i te kahui i te mea he mārama tō rātau hono ki te hunga kaiārahi o te kāhui mā tētahi kaiwhakahaere ake kotahi.

* **E tautokona ana ngā whānau i ngā āhuatanga rerekē kia mārama ai, kia whai wāhi mai, ā, kia mōhio hoki**
* Kei te hāpai ake ngā LSC i te whakawhitiwhiti kōrero me ngā whānau me te tautoko i ngā whānau ki te ārahi me te uru ki ngā tautoko akoranga.
* E hāngai ana te whakawhitiwhiti kōrero me ngā tautoko ki ngā hiahia o ngā ākonga me ō rātau whānau.
* Ko te tino tikanga mō te tūhono ki tētahi LSC kia rata te whakawhiti atu mai i tētahi atu kaimahi.
* Neke atu i te hautoru o ngā kura, ka taea e ngā whānau te whakapā tonu atu ki ngā LSC.
* Ko te kōrero a ētahi whānau tokoiti i kōrero atu mātau i kī ko ngā LSC ō rātau māngai me ō rātau kaitakawaenga, i mārama ai te tangata ki a rātau, i whai wāhi atu, ā, i noho mōhio ai rātau.
* **Kei te whakakīkī ngā LSC i tētahi o ngā whāruarua e mōhiotia ana mō ngā hiahia ngāwari ki te wawaenga i roto i te tautoko whakawhitinga**
* Ko te whai wāhi o ngā LSC ki ngā whakawhiti i kitea hei whai wāhitanga hira o te ture i arotahi ki tētahi whāruarua mārama, otirā mō ngā akonga me ngā hiahia ngāwari ki te wawaenga.
* I whakaatu te rangahau LSC e waru ngā LSC i roto i te tekau kei roto i ngā whakawhitinga ki te kura, e whitu i roto i te tekau he tautoko i ngā whakawhitinga i rō kura, ā, e rima i roto i te tekau he tautoko i ngā whakawhitinga mai i te kura.
* He nui ake te tūponotanga he tūranga kaimahi ō ngā kura tuarua hei tautoko i ngā whakawhitinga, otirā i waho o te kura.
* Ko ngā LSC e mahi ana i ngā kura maha i tino taea te tautoko ngā whakawhitinga, me te aha e mōhiotia ana rātau.
* **Kei te tuku tautoko ngā LSC ki ngā ākonga Māori. E tautokona ana tēnei e te kura me te kāhui**
* Ko te kaha o ngā LSC ki te tino tautoko i ngā ākonga Māori he whakaata i te horopaki ahurea o te kura me te wheako/matatau o ngā LSC takitahi kaua i tētahi putanga hāngai o te whakatinanatanga o te LSC.
* I kitea he mea nui te tuitui taura here ki ngā whānau me te whakatipu i te pono a ngā LSC e tautoko ana i ngā ākonga Māori.
* He maha ngā tauira o ngā tikanga mahi a ngā LSC me ngā ākonga, whānau hoki e hāngai ana ki te matakitenga rautaki a Ka Hikitia.
* Nā te whai wāhitanga o te tūranga LSC ki ngā ākonga Māori e tika ana kia hōhonu ake te hōpara i te tauwāhi 3, ā, kua whakatūria ngā tukanga hei tautoko i tēnei i roto i te tauwāhi o te arotakenga.
* **E tautoko ana ngā LSC i ngā ākonga o Te Moananui-a-Kiwa mā tētahi tikanga e whakaata ana i te kura me te hapori**
* Pērā anō i ngā akonga Māori, ko te kaha o ngā LSC kia whaitake te tautoko i ngā ākonga o Te Moananui-a-Kiwa e whakaata ana tērā i te horopaki ahurea o te kura me ngā wheako/pukenga o ngā LSC takitahi kaua te putanga hāngai o te whakatinanatanga o te LSC.
* I kōrero ētahi o ngā LSC me ngā kura mō te tuku i ngā tukanga tautoko ōrite, āhua ōrite rānei mā ngā ākonga Māori, me ngā ākonga o Te Moananui-a-Kiwa. E whakaata ana tēnei i te hiahia me te uara o te whanaketanga ngaio hei tautoko i ngā hiahia ake o ngā ākonga o Te Moananui-a-Kiwa.

## Ngā āhuatanga hira o te whakatinanatanga hei whakaaroaro

Kua whakatōpūtia e te tauwāhi 2 tō mātau mārama ki te whakatinanatanga o te tūranga me te tautuhi i ngā āhuatanga tāpiri e whai ake hei whakaaroaro:

1. Ngā pānga o ngā whakaritenga whakahaere (pērā i te whai mahi me te maha o ngā kura i mahi i roto) ki te mahi me te pānga o ngā LSC. Ko ngā kāhui kei te tuku i ēnei whakatau kia tino hāngai ai ki tō rātau ake horopaki, hiahia hoki. Ko ngā whakaritenga whakahaere rerekē he ū ki ngā kaha rerekē o te tūranga LSC kei roto ko ngā tauutuutu.
2. Ina āta whakaaroarohia ana ngā ELS ina tohaina e ngā kāhui he LSC ka hāpai pea i tētahi toronga ōrite ake ki ngā ELS i te mea e pīrangitia ana, e uaratia ana hoki i tēnei wāhi.
3. Ko te uaua me te whai wāhitanga o te tūranga LSC e mahi tahi ana me ētahi atu.

Mō te taha ki ēnei āhuatanga o te whakatinana, i whakaaturia e te arotakenga:

* Ko ngā LSC kei raro i te kaitukumahi kotahi puta noa i ngā kura katoa i roto i te kāhui e mārama ana te tūhono ki ngā kaiārahi kāhui. He tino pai tēnei mō rātau kia rautaki, kia ngāwari te mahi puta noa i te kāhui.
* He tino whai wāhitanga te ELS mō ngā LSC ki te ārahi me te tūhono i ngā ākonga kōhungahunga ki ngā tautoko akoranga.
* Ko te kōrero anō mō ngā ELS he whai wāhitanga hira hei tautoko i ngā ākonga, i te mea he nui te whai wāhi mai o ngā whānau me te whakahaere a ngā kaimahi.
* Mō te āhuatanga ki te mahi tahi, kei te wherawhera ngā LSC ko wai, kei hea, ā, me pēhea te tūhono ki ētahi atu, me te āta waihanga i ō rātau kōtuinga.
* Ka tau pai noa iho ētahi hononga, ā, mō ētahi me tūhura, me ārahi i ngā tukanga onāianei me ngā whatunga.
* He mahi whaitake, rauemi hoki nā te kāhui te waihanga me te tiaki i ngā mahere o ngā kōtuinga paetata, ngā tari, te hunga whakapā hoki mā te hunga e mahi ana i te LSDM.

## He aha atu anō ngā mea e hiahiatia ana hei tautoko i te whakatinanatanga onāianei?

* E ōrite ana te mōhio ki ngā tūmanako o te mahi takawaenga, ina kua oti nei te arotake i te tūranga Kaiwhakahaere Ratonga.
* Me takawaenga kia whakaritea, kia kauneke whakamuatia ngā raru whakatinanatanga kāore anō kia tatū i roto i ētahi kura ruarua nei he whai LSC.
* Mō ngā LSC kia whai mahi kaiārahi whānui me te PLD.
* E tautoko ana te Tāhuhu i ngā kāhui me te LSC ki te tuari i ngā mōhio mō te whakarato i te tūranga LSC i te rohe me te motu. Ko tā tēnei he tautoko i te whanaketanga tikanga me te angitu, ā, me te tuari i ngā rauemi kia kore ai ētahi e waihanga tikanga hou anō.
* Tērā pea he painga i roto i te tautuhi i te wāteatanga o ngā rauemi tautoko akoranga hei āwhina i ngā mahi tono pūtea a ngā kura, ina he roa te wā e pau ana i ngā LSC me ngā kura ki ēnei.

## Ā tōna wā

* Ko te pūtake o te tohanga LSC he hira anō mō te kōrerorero tahi. Ko tino kaha te whakaaro kei runga i te tohanga LSC i te rārangi tauira o ia kura.
* Ētahi whakaarohanga mārama anō mō ngā ELS ina tohaina te rauemi LSC e ngā kāhui
* Mō te hōrapa ki ngā kāhui he iti noa te whakawhitiwhiti kōrero i roto i te LSDM me tētahi Kāhui Ako kei te mahi me nui ake pea ngā tautoko whakatinanatanga, ārahitanga rānei mai i te Tāhuhu.

Kāore he 'tikanga tika' mō te whakawhiwhi mahi me te tuari i te tohanga LSC puta noa i ngā kāhui kura. Engari he maha kē 'ngā tikanga' kua puta e ai ki te horopaki ake, ā, ko te mutunga atu he rerekē te whakarato a te LSC i ngā mahi o te tūranga. Tērā pea arā atu anō ngā tikanga mahi hei tautuhi me te tūhura. Ko te arotahi o te arotakenga tauwāhi 3 ko te mārama ake ki ēnei tikanga o te whakatinana i te tūranga LSC me te whakaawe i ngā putanga tuatahi.